पढ़ाई के लिए समय निर्धारित करना (Using a Study Schedule) पढ़ाई के लिए जगह तैयार करना (Setting up Your Study Space) ध्यान केंद्रित करना (Finding a Focused Mindset)
जब आपके पास पढ़ाई करने के लिए बहुत सारी चीज़ें या ज्यादा क्लास हों, तो एक साथ सबकुछ पर ध्यान लगा पाना आपके लिए जरा सा मुश्किल साबित हो सकता है। ऐसे में हर एक विषय की पढ़ाई करने के लिए एक निश्चित समय निर्धारित करें। इस तरह से आपको पढ़ाई उबाऊ नहीं लगेगी और आप अपने काम पर ज्यादा केंद्रित रह सकेंगे।  उदाहरण के लिए, आप सोमवार की रात को एक घंटे बायोलॉजी पढ़ने का मन बनाते हैं, उसके बाद एक घंटे के लिए इंग्लिश पढ़ते है। फिर मंगलवार को आप दो घंटे तक मैथ्स पढ़ते हैं। अपने इस टाइम टेबल को हमेशा फॉलो करें, लेकिन जरूरत पड़ने पर इसे अपने अनुसार बदलने को भी तैयार रहें। जैसे कि, अब मंगलवार को आपका बायोलॉजी एग्जाम है, तो ऐसे में आपको सोमवार की रात दो घंटे के लिए बायोलॉजी पढ़ लेना चाहिए और इंग्लिश को मंगलवार के लिए छोड़ देना चाहिए। यदि आप अन्य लोगों के आसपास रहते हुए पढ़ रहे हैं, तो ऐसे में अपना टाइम टेबल बाहर लगा दें, ताकि उन्हें ये पता चल जाए कि कब आपको परेशान नहीं करना है। छोटा सा बदलाव आपको तरोताजा रखने और ध्यान केंद्रित करने में मदद कर सकता है। यदि आप किसी एक ही विषय को बहुत देर तक पढ़ते रहेंगे, तो आपकी एनर्जी लेबल और ध्यान भी धीरे-धीरे कम होता जाएगा। बदलाव करना ही इस समस्या का समाधान है। जैसे कि, दो घंटे के बाद, छोटा सा ब्रेक लें और फिर विषय बदलकर, कुछ और जैसे कि, इंग्लिश पढने लगें। मन के भटकाव को भी एक पॉजिटिव नजरिये से देखा जा सकता है और अपनी पढ़ाई पूरी होने पर इसे ही अपने ईनाम के तौर पर निर्धारित कर लें। मान लीजिये, कि आपको एक घंटे के लिए ज्योमेट्री पढ़ना है, लेकिन बार-बार आपकी आँखों के सामने कोई कार्टून शो या कोई मजेदार वीडियो आकर आपका मन भटका रहा है। ऐसे में खुद को कहें, कि यदि आप दो घंटे तक मन लगाकर, बिना किसी तरह के भटकाव के पढ़ाई करते हैं, तो आपको ये वीडियो या कार्टून, जिसे आप देखना चाहते हैं, देखने मिलेगा। यदि कुछ किताबें और लाइब्रेरी की शांति को दखकर आपको ट्रिग्नोमेट्री (Trigonometry) पढ़ने का मन होता है, तो फिर ऐसा ही करें। यदि आपके पास के किसी कैफ़े की कोई कम्फर्टेबल चेयर और कॉफ़ी, आपको इंग्लिश पढ़ने में मदद करती है, तो वहाँ जाएँ और जाकर पढ़ाई करें। सबसे जरूरी बात ये हैं, कि कोई जगह आपको पढ़ाई करने को प्रेरित कर रही है।  बहुत सारे लोग ऐसी जगह पर जाना पसंद करते हैं, जो ना ही बहुत ठंडी हो और ना ही बहुत गर्म। पढ़ाई की जगह पर शोर-गुल नहीं होना चाहिए। कुछ लोग ऐसी जगह का चुनाव करते हैं, जो एकदम शांत हो और कुछ लोगों को हल्की आवाज अच्छी लगती है। यदि आप अक्सर पढ़ाई से भटक जाया करते हैं, तो पढ़ने के लिए ऐसी जगह पर अपनी चेयर रखें, जहाँ पर आपका चेहरा दीवार की ओर हो ना कि खिड़की, हॉल या टीवी की तरफ। अपने रूम के दरवाजे पर कुछ ऐसा संकेत लगा दें, जिससे लोगों को पता चले कि आप पढ़ रहे हैं। यह उन्हें आपको भटकाने से रोक देगा। आप चाहें तो अपने फ्रेंड्स को भी मैसेज करके बता सकते हैं कि आप कब पढ़ रहे हैं और उन्हें इस समय के दौरान आपको डिस्टर्ब करने से मना कर दें। म्यूजिक के पढ़ाई में मदद करने को लेकर मौजूद शोध के काफी मिले-जुले परिणाम हैं। यदि आपको लगता है, कि म्यूजिक सुनकर आप एनर्जेटिक महसूस करते हैं और इससे पढ़ाई पर ध्यान लगाने में आपको मदद मिलती है, तो आप इसका इस्तेमाल कर सकते हैं। लेकिन कुछ इन बातों को ध्यान में रखकर आगे बढ़ें:  आप जिस म्यूजिक को सुन रहे हैं, वो बेहद शांत होना चाहिए। जहाँ तक हो सके ऐसे म्यूजिक को सुनें, जिस में बोल ही ना हों, इससे आपके भटकने की संभावना कम होगी। जहाँ तक हो सके बैकग्राउंड म्यूजिक के लिए किसी म्यूजिक की जगह पर “वाइट नॉइज़ (ऐसी म्यूजिक जिसका कोई पैटर्न ना हो, ना ही इसकी कोई एक धुन हो)” को सुनें। जब कभी भी आपको लगे कि आपका ध्यान भटक रहा है, तो एक पल के लिए रुकें और खुद से कहें कि “अब यहाँ वापस आ जाओ।” आपको इसे कई बार करना पड़ सकता है, लेकिन आपको हर बार खुद को ये बात याद दिलाना होगी, कि आपको अभी यहाँ ध्यान लगाना है। यदि आप ऐसा लगातार करते हैं, आपको खुद इस बात का एहसास हो जाएगा कि धीरे-धीरे आपके मन का भटकाव कम होते जा रहा है। मान लीजिये, कि आप लाइब्रेरी में पढ़ने की कोशिश कर रहे हैं और आप किसी के द्वारा किये जाने वाले टेक्स्ट से विचलित हो रहे हैं। तो इस तरह के विचलन का एक नोट तैयार कर लें, और खुद को ये बात समझाएँ कि आप इससे निपटने को तैयार हैं। अब अगली बार जब भी आप खुद को इसी परिस्थिति में पायें, तो इसे देखने से खुद को रोक लें। अब जब कभी भी आपके सामने ये विचलन आए, तो हर बार आप ऐसा ही करें और आखिरी में आप खुद ही इसकी ओर ध्यान देने से रुक जाएँगे। जिंदगी में व्यस्त रहने के लिए बहुत कुछ मौजूद होता है, तो यदि आप पढ़ाई करते वक़्त, सिर्फ पढ़ाई को छोड़कर, बाकी सारी दुनिया भर की बातों को सोचते हैं, तो इसमें आश्चर्य में पड़ने जैसी कोई बात नहीं है। ऐसा भी नहीं है कि आपको इन सारी बातों को नजरअंदाज करने की एक्टिंग करनी है, बल्कि एक बार इन्हें बाहर आ ही जाने दें। आपके दिमाग में जो कुछ भी चल रहा है, उसके बारे में आराम से बैठकर 5 मिनट तक सोच लें, लेकिन इसके बाद खुद से कहें, कि अब वक़्त है, अपने मुख्य उद्देश्य: पढ़ाई की ओर ध्यान देने का। जब आपके एग्जाम करीब होते हैं, उस समय, ऐसा सोचना बहुत आसान है कि आपको अभी सब कुछ पढ़ना है। काम को बाँटकर और सिर्फ एक मुख्य लक्ष्य बनाकर, सारी चीज़ें आसानी से संभाली जा सकती हैं और आप खुद को भटकने से रोक लेंगे। मान लीजिये कि आपकी बायोलॉजी की एग्जाम है, जिसमें पूरे तीन चैप्टर आने वाले है, तो आपको सारा कुछ एक ही बार में पूरा करने का नहीं सोचना है। पहले ऐसे भागों की तरफ ध्यान देने की कोशिश करें, जो आपको कठिन लगते हैं, जैसे कि क्रेब्स साइकिल (Krebs cycle) के भाग। मैसेज करना, कॉल करना, सोशल मीडिया और इलेक्ट्रॉनिक डिवाइस से आने वाले इसी तरह के विचलन, पढ़ाई में ध्यान केंद्रित करने में बाधा बनने के सबसे बड़े कारण हैं। अच्छी बात ये हैं कि इन्हें रोक पाना आपके हाँथ में है और काफी आसान भी है। खुद को इनसे अलग कर लें!  अपनी डिवाइस पर आने वाले नोटिफिकेशन को बंद कर दें। बेहतर होगा यदि आप इन्हें पूरी तरह से बंद कर दें। किसी के भी कॉल का जवाब ना दें, ना ही मैसेज देखें। यदि आप अपने फोन को बंद कर सकते हैं, तो कर दें या फिर कम से कम इसे खुद से दूर, साइलेंट मोड पर जरुर रख दें। यदि आप खुद को इस तरह के विचलन से नहीं रोक पा रहे हैं, तो फिर ऐसे एप्स और ब्राउज़र प्लगइंस की तलाश करें, जो सोशल मीडिया, कुछ और वेबसाइट या फिर ऐसे ही अन्य सोर्स जो पढ़ाई से आपका ध्यान भटकाते हैं, उन्हें पूरी तरह से ब्लॉक कर सकें। जो काम करना आपको पसंद नहीं है, उसमें लेट-लतीफी दिखाना या फिर उसे पूरी तरह से रोक देने का मन होना स्वाभाविक है। पढ़ाई के दौरान शुरुआत में आपका एनर्जी लेबल बहुत अच्छा होगा, तो ऐसे में यदि आप सबसे कठिन भाग को पढ़ना शुरू करते हैं, तो ये आपके लिए अच्छा साबित होगा। आसान भाग को बाद में पढ़ने के लिए छोड़ दें। इससे जरूरत के समय पर आपका ध्यान तेज़ रहेगा। आपको ऐसा जरुर लग सकता है, कि एक बार पढ़ाई करने को बैठने के बाद बीच में उठना सही नहीं है, लेकिन यदि आप पढ़ाई से उठकर, कुछ समय के लिए बाहर जाते हैं, तो इससे आपकी पढ़ाई, एक बार में ही सबकुछ पढ़ लेने के मुकाबले, ज्यादा अच्छे से होती है। एक घंटे में एक बार उठें और 5 मिनट का एक छोटा सा ब्रेक लें। इससे आप तरोताजा महसूस करेंगे और जब आप वापस पढ़ने बैठेंगे, तो फिर से अपना ध्यान पढ़ाई की ओर केंद्रित पाएंगे। थोड़ा सा चलना-फिरना, जैसे कि खुली हवा में जाकर चलकर आना, ज्यादा मददगार होगा। कुछ लोगों को लगता है, कि एक साथ एक से ज्यादा काम करने का मतलब है, कि आप बहुत जल्दी काम करते हैं। एक साथ ज्यादा काम करने की कोशिश करना, जैसे कि होमवर्क करते-करते टीवी देखना या ऑनलाइन शॉपिंग करना, इससे आपका ध्यान भटक जाएगा। इसकी जगह पर, एक बार में सिर्फ एक ही काम पर ध्यान लगाएँ।
पढ़ाई का समय निर्धारित करें: हर दो घंटे में विषय बदलें: अब अपने मन के इस भटकाव को अपने लिए एक पुरुस्कार बना लें: ऐसे जगह की तलाश करें, जहाँ पर आपको पढ़ाई करने का मन हो: यदि आप घर पर पढ़ाई कर रहे हैं, तो लोगों को बता दें: सिर्फ तभी म्यूजिक सुनें, यदि आपको लगता है कि म्यूजिक आपकी पढ़ाई में ध्यान लगाए रखने में मदद कर सकती है: अपने रास्ते से ना भटक पाने के लिए “अभी वापस यहाँ आ जाओ” तकनीक इस्तेमाल करें: जैसे ही आपको एक विशेष तरह के विचलन का अहसास हो, तो उसे अनसुना करें: खुद को चिंताओं से दूर रखें: पढ़ाई को मुख्य उद्देश्य बनाकर, इसे प्राथमिकता दें: कुछ फँसने वाले जाल से दूर रहें: अपने एनर्जी लेबल पर ध्यान दें: पढ़ाई करते समय बीच-बीच में एक छोटा सा ब्रेक लेते रहें: एक साथ ज्यादा काम करने का ना सोचें:
https://www.wikihow.com/Avoid-Distractions-While-Studying https://www.wikihow.com/Avoid-Distractions-While-Studying https://www.wikihow.com/Avoid-Distractions-While-Studying
Using a Study Schedule Setting up Your Study Space Finding a Focused Mindset